Amargi ligamèn wonten ing sukunipun suwèk nalika ajang Euro 2008, Ribéry miwiti musim kaliyan Bayern wiwit tanggal 24 September 2008 wonten ing pertandhingan Piala Jerman nglawan Nuremberg minangka pemain pengganti ing menit kaping 65.[81] Piyambakipun damel debut kaliyan Bayern wonten ing Liga Jerman musim 2008-2009, tigang dinten candhakipun, lan sasampuning satunggal wulan piyambakipun main, piyambakipun damel gol ingkang angka 1 ing musim punika nalika menang 4-2 nglawan Wolfsburg.[82] Sasampuning pertandhingan punika, Ribéry nglajengaken anggènipun damel gol, paling boten damel satunggal gol wonten ing 5 pertandhingan liga, sabandhing kaliyan Bayern ingkang boten kasor wonten ing wekdal ingkang sami. Tanggal 10 Desember, Ribéry damel satunggal gol lan 2 assist nalika Bayern menang 3-2 saking Lyon ing Liga Champions. Kanggé penampilan sadanguning taun 2008, piyambakipun mapan ing posisi angka 3, sawingkingipun Cristiano Ronaldo lan Lionel Messi kanggé penghargaan d'Or Onze. Ribéry ugi kapilih déning majalah France Football Perancis kanggé penghargaan Ballon d'Or taun 2008,[83] ingkang kamenangaken déning Cristiano Ronaldo.